***1ο δίωρο εργαστήριο: Πρώτη επαφή με το θέμα – Φυσικοί κίνδυνοι***


***(2 διδακτικές ώρες)***

*Οι μαθητές /τριες θα:*

* *γνωρίσουν την έννοια του φυσικού κινδύνου,*
* *εκφράσουν την άποψή τους για το ποιοι είναι οι φυσικοί κίνδυνοι,*
* *αλληλεπιδράσουν ακούγοντας και λέγοντας ρήματα σχετικά με τους φυσικούς κινδύνους,*
* *εκφραστούν ζωγραφίζοντας,*
* *γνωρίσουν ότι ο σεισμός είναι ένας φυσικός κίνδυνος.*

1η διδακτική ώρα : Ο/Η εκπαιδευτικός θα εισάγει τους/τις μαθητές/τριες στο ευρύτερο θέμα των φυσικών κινδύνων. Εξηγεί τι είναι οι φυσικοί κίνδυνοι και δημιουργεί έναν εννοιολογικό πίνακα. Υπάρχουν πολλοί τρόποι να δημιουργήσει κανείς έναν εννοιολογικό πίνακα. (ενδεικτικά Εικόνα 1 στο Mindomo). Το συγκεκριμένο εργαλείο είναι δωρεάν και μπορεί να λειτουργήσει είτε online, είτε με αποθήκευση στην επιφάνεια εργασίας, χωρίς τη χρήση του διαδικτύου. Το τελικό αποτέλεσμα αποθηκεύεται και εκτυπώνεται. Ακολουθεί η δεύτερη επεξεργασία του εννοιολογικού χάρτη (Εικόνα 2). Σ' αυτόν τον εννοιολογικό χάρτη οι μαθητές/τριες καλούνται να εκφραστούν με ρήματα. Ο/Η εκπαιδευτικός ρωτάει τι συμβαίνει όταν έχουμε κάποιο από αυτά τα φυσικά φαινόμενα και καταγράφει τις απόψεις των μαθητών για κάθε φυσικό φαινόμενο. Δεν μας πειράζει αν κάποια ρήματα επαναλαμβάνονται.

2η διδακτική ώρα: Παρουσιάζουμε το power point (ενδεικτικά to Power Point : «Φυσικοί κίνδυνοι»). Προτείνεται να γίνουν περιγραφές των εικόνων και συζητήσεις για κάθε έναν φυσικό κίνδυνο. Έπειτα, δίνουμε εκτυπωμένο (ενδεικτικά) το ΦΥΛΛΟ ΕΡΓΑΣΙΑΣ 1 στους/στις μαθητές/τριες. Ανοίγουμε και πάλι τον εννοιολογικό πίνακα με τα ρήματα και τον προβάλουμε στον πίνακα προκειμένου να τον βλέπουν όλοι/ες οι μαθητές/τριες. Στην αριστερή στήλη, οι μαθητές/τριες καλούνται να γράψουν τι συμβαίνει όταν γίνεται ο φυσικός κίνδυνος που είναι γραμμένος στο κουτάκι. Στη δεξιά στήλη ζωγραφίζουν κάτι από τον συγκεκριμένο κίνδυνο. Αν πρόκειται για νήπια, ο/η εκπαιδευτικός καθοδηγεί τον/την κάθε μαθητή/τρια στον εννοιολογικό χάρτη με τον αντίστοιχο κίνδυνο για το οποίο ο/η μαθητής/τρια θέλει να γράψει ή να ζωγραφίσει. Τα φύλλα εργασίας συγκεντρώνονται από τον/την εκπαιδευτικό.

**

*Εικόνα 1 : Ενδεικτικός εννοιολογικός χάρτης για τους Φυσικούς κινδύνους*



*εικόνα 2 : ενδεικτικός εννοιολογικός χάρτης Φυσικών κινδύνων – Ρήματα*